-హాయ్. ఎలా ఉన్నారు? -హాయ్. మీకు ఏం కావాలి?
నాకు పాలతో చేసిన కాఫీ కావాలి.
-పాలతో కాఫీ కావాలా? -అవును.
-నాకు బ్లాక్ కాఫీ ఇవ్వండి, ప్లీజ్. థాంక్స్. -ఒక కాఫీ.
-పాలు ఎక్కువ కావాలి. అవును. -పాలు ఎక్కువ కావాలి.
-మీరు చెల్సీ కదా? -అవును, మేడం.
నేను ఇది నమ్మలేకపోతున్నాను!
-ఆగండి, మీరు మీ కాఫీ తీసుకున్నారా? -నాకు చాలా కంగారుగా ఉంది. మర్చిపోయా.
-మీరు మీ కాఫీ మర్చిపోయారు. -మీ కాఫీని మర్చిపోకండి…
అది మీ కాఫీ. కదా?
-ఇదుగోండి. -థాంక్స్, బేబీ.
మీకు చాలా థాంక్స్!
బై. మీ రోజును బాగా ఎంజాయ్ చేయండి.
ఒకటి చెప్పనా, మీ నాన్న, ఇంకా నేను లాయర్లమే అయినా
నీకు లా చదవాలనే ఇష్టం మొదటి నుండి లేదు.
కానీ చిన్నప్పుడు మీతో బాగా వాదించే దాన్ని.
-అవును. నువ్వు మంచి లాయర్ కాగలవు అనుకున్నాం… -ఇప్పటికీ వాదిస్తున్నాను.
…ఎందుకంటే నీకు వాదించడం చాలా ఇష్టం.
కానీ నీకు మీ అమ్మమ్మతో కలిసి లా అండ్ ఆర్డర్ కార్యక్రమం చూడటం చాలా ఇష్టం కదా?
అమ్మమ్మ తన ఎక్సర్సైజ్ సైకిల్ తొక్కేటప్పుడు
మేమిద్దరం కలిసి… లా అండ్ ఆర్డర్ చూసేవాళ్ళం.
నేను తనతో కలిసి పక్కన థ్రెడ్ మిల్ మీద పరిగెత్తేదాన్ని.
లా అండ్ ఆర్డర్ కార్యక్రమం చోటుచేసుకునే ప్రపంచంలో,
అన్ని నేరాలను ఛేదించి, చెడ్డ వారిని కచ్చితంగా పట్టుకుంటుంటారు,
-ఆ క్రమంలో ఎలాంటి పొరపాట్లు జరగవు కూడా. -అవును.
అయినా కూడా, మనందరికీ తెలుసు…
-నిజ జీవితంలో అలా జరగదు. -…నిజ జీవితంలో అలా జరగదు.
అలాగే కానివ్వు.
అప్పుడు నేను అతనితో, "కదలొద్దు" అని చెప్పి, మీద పడ్డాను.
నేను అంతగా పోరాడటానికి కారణం అదే.
ఈ క్షణాన్ని తలచుకుంటే ఉత్సాహం ఎక్కువైపోతోంది!
దమ్మున్న స్త్రీలు న్యాయం కోసం పోరాడతారు
మేము ఒక కథలు చెప్పే వర్క్ షాప్ కి వెళ్తున్నాం…
మాన్హట్టన్ న్యూ యార్క్
…మర్రిష్క హర్గీటే, లా అండ్ ఆర్డర్: ఎస్యువి షో స్టార్,
మరియు నిజ జీవితంలో లైంగిక దాడులకు లోనైన వారి కొరకు పోరాడుతున్న కార్యకర్త.
మన కథను చెప్పి, మన గళం వినేలా చేయగలగడం ఎంత బలమైన విషయమో మర్రిష్కకి బాగా తెలుసు.
-ఓరి, నాయనో! ఇది భలే ఉంది! -హాయ్.
మిమ్మల్ని కలవడం నాకు మహా సంతోషంగా ఉంది.
-నాకు కూడా! -ఓరి, నాయనో.
నాకు కూడా ఎగిరి గంతేయాలని ఉంది.
మనం కలవడానికి ఇది భలే ప్రదేశం. మిమ్మల్ని ఇలా కలవడం చాలా సంతోషం.
-నేను ఇక్కడ షూటింగ్ చేశా. -ఎవరినైనా తరుముకుంటూ వచ్చారా?
-ఎవరితోనైనా మాట్లాడారా? -అదొక ఇంటర్వ్యూ.
నేను నా యూనిఫామ్ లో వచ్చి, నా బ్యాడ్జ్ చూపించి,
-కొన్ని ప్రశ్నలు అడిగాను అంతే. -పరుగెత్తాల్సిన పని పడలేదా?
అప్పుడు నేను అతనితో, "కదలొద్దు" అని చెప్పి, అతని మీద పడ్డాను.
కానీ ఇవాళ అలా ఏం జరగదు లెండి.
-ఎందుకు జరగదు? -ఇక ప్రారంభిద్దామా?
ఎవరి మీద అయినా పడేటట్టు అయితే
-ఒక మాట చెప్పండి చాలు. -తప్పకుండా.
కుడి చేతితో మొదలుపెడదాం. కానివ్వు.
రెండు, ఒకటి. రెండు, ఒకటి.
సరే. ఇప్పుడు చూడండి.
మనం అందరం రిలాక్స్ అయి, కథలు చెప్పడానికి సిద్ధంగా ఉన్నాం.
ది మోత్ లో కథలు చెప్పడం అంటే, మీ జీవితంలో జరిగిన మార్పుల గురించి పంచుకోవడమే కదా?
అన్నా రోబెర్ట్స్ కథలు చెప్పే విధానాన్ని నేర్పించే వ్యక్తి
మనం మార్పు గురించి చెప్పాలి.
మన తర్వాతి ఆట, మీ మనసుకు ముందు ఏది వస్తే దాని గురించి చెప్పాలి.
సారా ఆస్టిన్ జెన్నెస్ ఎగ్జిక్యూటివ్ ప్రొడ్యూసర్
"నేను డాష్ తో ఉండేదాన్ని, ఇప్పుడు నేనే డాష్ అయిపోయాను."
దీనిని మనం ఎన్నో విధాలుగా చెప్పవచ్చు!
మర్రిష్క హర్గీటే - నటి & వ్యవస్థాపకురాలు, జాయ్ ఫుల్ హార్ట్ ఫౌండేషన్
నేను ఇంతకు ముందు అందరూ నాకంటే చాలా బెటర్ అనుకునేదాన్ని,
కానీ ఇప్పుడు నా విలువ ఏంటో నాకు తెలుసు.
సూపర్.
-భలే చెప్పావు. -సూపర్ చెప్పావు.
మాకు బాగా నచ్చింది.
ఇంకొకటి చూద్దాం. నేను ఇంతకు ముందు స్కర్ట్స్ వేసుకునే దాన్ని.
ఇది భలే ఉంది!
-ఇప్పుడు… -అవును!
ఇప్పుడేమో, నేను 1999 తర్వాత మళ్ళీ ఒక్కసారి కూడా వాటిని వేసుకోలేదు.
నేను ప్రథమ మహిళగా ఉండేటప్పుడు, బ్రెజిల్ వెళ్ళాను.
నేను, ప్రథమ మహిళలు వేసుకొనే స్కర్ట్ సూట్ వేసుకున్నాను.
మేము బాగా మాట్లాడుకున్నాం. అప్పుడు ప్రెస్ వాళ్ళు వచ్చారు.
వాళ్ళు దానిని "ప్రెస్ స్ప్రే" అని పిలుస్తారు అంట, అక్కడికి బోలెడంత మంది ఫోటోగ్రాఫర్లను పిలిచారు.
మేము మా మీటింగ్ పూర్తి చేసుకున్నాం. మేము కలవాల్సిన వారిని కలిసాం.
నేను తిరిగి వైట్ హౌస్ కు వెళ్ళిపోయాను.
తర్వాత ఎవరో ఒకరు నా స్కర్ట్ క్రింద నుండి ఫోటో తీసి…
రియోలో నేను వేసుకున్న బ్రాండు
లోదుస్తులు అమ్ముతామని బిల్ బోర్డులు పెట్టినట్లు తెలిసింది.
ఓరి, దేవుడా.
మొత్తం కనిపించేలా ఏం లేదు, కానీ విషయం ఏంటో తెలిసేలా ఉంది.
అది జరిగిన తర్వాత మా ఆలోచనా విధానమే మారిపోయింది.
తర్వాత నేను ప్రెసిడెంట్ పదవికి పోటీ చేసినప్పుడు, "నేను అలాంటి బట్టలు వేసుకోనవసరం లేదు" అనుకున్నా.
-యూనిఫామ్ అవసరం లేదు. కాబట్టి… -దాన్ని వదిలేశారు.
-వావ్. ఓరి, నాయనో. -ఒక్కసారిగా చాలా మార్పు చోటు చేసుకుంది.
ఇదుగోండి.
మా అమ్మ గురించి ఇవాళ ఒక కొత్త విషయం తెలుసుకున్నాను.
మీరు వృత్తి రీత్యా బలమైన, ధైర్యవంతురాలైన ఒక పోలీసు ఆఫీసర్ గా
మీరు నేరాలను పరిష్కరిస్తూ, చెడ్డవారిని పట్టుకొని చట్టానికి అప్పజెప్పే పాత్రను పోషిస్తుంటారు.
అలా చేయడం వల్ల మీకు ఎలా అనిపిస్తుంది? మీకు ఎంత వరకు నచ్చుతుంది?
అంటే, అది… నేను ఎస్యువిలో నటించడం ఊహించని విధంగా జరిగిన విషయం
ఎందుకంటే ఆ కార్యక్రమం సహాయంతో ప్రతీ ఒక్కరి ఇంట్లో టీవీలలో లైంగిక వేధింపులకు
సంబంధించిన కథలు జనానికి తెలిసేలా చేయగలిగాము.
-ఈ విషయంపై… -జనం ధ్యాస పెట్టేలా చేసాం.
గుర్తింపు తెచ్చారు. చాన్నాళ్లుగా నిర్లక్ష్యానికి గురైన విషయాన్ని అందరికీ తెలిసేలా చేసాం.
వాటిని ఎదుర్కొన్న వారి కథలను జనం నమ్మడం ప్రారంభించారు.
అది చాలా ముఖ్యమైన విషయం. అవును!
ఇది ఎంత సీరియస్ విషయమో జనానికి చూపించడం వల్ల
అందులోని విషయాన్ని గ్రహించలేకుండా చూసేవారి ఊహలు అడ్డురాకుండా చేయగలిగారు.
చెల్సీ, నాకు తెలిసి నేను ఆ మాటను చాలా చోట్ల విన్నాను.
"నా కేసులో కూడా మీరే డిటెక్టివ్ అయ్యుంటే బాగుండు" అనేవారు.
-అది చాలా దారుణమైన విషయం. -అది… అవును, మనసును కలచివేసే విషయం.
నాకు కార్యక్రమంలో పాత్ర పోషించే అవకాశం దొరికినప్పుడు,
"నేను పోలీసులతో బాగా గడపాలి. వారితో ఉంటే చాలు" అనుకునేదాన్ని.
కానీ నేను సావి ప్రోగ్రామ్ లో శిక్షణ తీసుకున్న తర్వాత,
అంటే సెక్సువల్ అసాల్ట్ వయోలెన్స్ ఇంటర్వెన్షన్ ప్రోగ్రామ్,
అందులో మాకు జనం చెప్పేది ఆలకించడం నేర్పించారు.
ఒకరు చెప్పేది వినడానికి మరొకరు దగ్గర ఉండడం
న్యాయం జరగడానికి… మొదటి అడుగు లాంటిది.
ఆ మాట నాకు బాగా నచ్చింది.
బ్రౌన్స్ విల్ న్యూ యార్క్
గృహ హింస నుండి బయటపడి, తన సమాజంలో ఉన్న అమ్మాయిలను గైడ్ చేస్తున్న వ్యక్తిగా,
కత్రినా కూడా బాధను వినడంలోని బలం ఎలాంటిదో తెలుసుకుంది.
నేను ఆమెను, అలాగే కొంతమంది అమ్మాయిలను
ఆత్మరక్షణ క్లాసులలో కలుసుకోబోతున్నాను.
కమ్యూనిటీ సెంటర్
-హాయ్! -హాయ్!
-మీకు హగ్ ఇవ్వవచ్చా? -నాకు కూడా హగ్ చేసుకోవాలని ఉంది.
సరే, మంచిది.
నేను నాకు తెలిసి ఆత్మరక్షణ క్లాసు…
-నేనైతే తీసుకోలేదు. -…తీసుకొని 20 ఏళ్ళు అవుతుంది.
కత్రినా కూక్ బ్రౌన్లీ - ఫౌండర్ యంగ్ లేడీస్ ఆఫ్ అవర్ ఫ్యూచర్
కాబట్టి ఇవాళ మాకు మూడినట్టే ఉంది.
నేను నాకు వీలైనంత బాగా ట్రై చేస్తా.
నువ్వు పడితే, నేను నిన్ను లేపుతాను. నేను పడితే నువ్వు నన్ను లేపు. సరేనా?
-తప్పకుండా. -తప్పకుండా. పదా.
అయిదు. నాలుగు. కానివ్వండి. కానివ్వండి.
-మూడు. రెండు. -అంతే. కానివ్వండి.
-ఆపండి! -కానివ్వండి.
-అది భలే ఉంది. -సరే, మిత్రులారా!
సరే, పోరాటానికి సిద్ధంగా ఎలా ఉంటారో అలా ఉండండి.
మీరు సిద్ధంగా ఉండేలా ఉండండి. సరేనా?
-కానివ్వండి! -లేదు!
యంగ్ లేడీస్ ఆఫ్ అవర్ ఫ్యూచర్ అనేది
ఆత్మగౌరవం, స్వీయ అవగాహన,
మంచి పోషణ, ధ్యాన పాఠాలు నేర్పించే హింసా రహిత ఒక వర్క్ షాప్ ప్రోగ్రామ్.
నేను బ్రౌన్స్ విల్ ని చూసినప్పుడు
కాస్త సహాయం అవసరమైన ఒక ప్రాంతం అని అనుకున్నాను.
ఇక్కడ చాలా మంది అమ్మాయిలు ప్రమాదం అంచుల్లో బ్రతుకుతున్నారు.
మీలో ఎవరైనా ఆత్మరక్షణ క్లాసులకు వెళ్ళారా?
లేదు.
లేదు. అక్కడ మీరు అనుకున్నట్టు ఉందా?
నేను అక్కడ సూట్స్ వేసుకున్న మగాళ్లు ఉంటారేమో,
మేము వారిపై దాడి చేయాలేమో అనుకున్నాను.
లానైయ
అక్కడ నీకు మాత్రం భయం వేయలేదు అంటావు. అంతేనా?
అంటే, లిటిల్ రాక్ నుంచి వెళ్లిన ఒక చిన్న పిల్లగా నేను కాస్త భయపడ్డాను…
మా ప్రాంతంలో చాలా మంది దగ్గర తుపాకులు ఉండేవి కాబట్టి
మా స్కూల్ కి మెటల్ డిటెక్టర్ లు ఉండేవి.
స్కూళ్లలో మీరు మార్చాలనుకొనే ఒక విషయం ఏమిటి?
సరే, మా స్కూళ్లలో మెటల్ డిటెక్టర్స్ పెట్టడానికి కారణం
పిల్లలు స్కూల్ బాత్ రూంలలో కత్తిపోట్లకు గురవుతూ…
కార్మెన్
…ప్రాణాలు పోగొట్టుకొనే పరిస్థితుల మధ్య బ్రతుకుతున్నారు. కాబట్టి నాకు కొంచెం కంగారుగా ఉంది.
నా విషయంలో అయితే న్యాయం జరగలేదు,
కాబట్టి ఇతరుల కొరకు నేను న్యాయం జరిగేలా పోరాడుతున్నాను.
నా మాజీ కాబోయే భర్త రికెర్స్ ఐలాండ్ లో పోలీసు ఆఫీసర్.
పోలీసు ఉద్యోగి కావడంతో నేను అతనితో సంతోషంగా ఉండగలను అనుకున్నాను.
కానీ అదొక దారుణమైన హింసాపూరితమైన బంధం.
నేను అతన్ని వదిలేద్దామని అనుకున్నాను.
కాబట్టి జనవరి 9, 1993లో,
నేను అలాగే నా మాజీ కాబోయే భర్త, మామూలుగా మాట్లాడుకుంటున్నాం.
అప్పుడు నా చిన్న కూతురు నా చేతుల్లో ఉంది, అలాగే ఆ సమయానికి నేను గర్భవతిని కూడా.
నేను చిన్న బిడ్డను పడుకోబెట్టడానికి లోపలికి తీసుకెళ్లి
బయటకు వచ్చేసరికి, అతను నా వైపు తుపాకీ ఎక్కుపెట్టాడు.
అతను నాతో, "ఇవాళ నీకు చావే, ముండా" అన్నాడు.
క్రైమ్ సీన్ సెక్షన్ ఎస్.సి.పి.డి
నన్ను పది సార్లు కాల్చాడు.
ది న్యూయార్క్ టైమ్స్ మెట్రో మండే, జనవరి 11, 1993
నేను కోమా నుంచి బయటపడ్డాను.
వ్యక్తిపై కాల్పుల కేసు పెట్టబడింది
అరెస్ట్ కాబడిన పోలీసు అధికారి
లేచిన తర్వాత నేను అడిగిన మొట్టమొదటి ప్రశ్న నా గర్భంలో ఉన్న నా బిడ్డకు ఏమైందనే.
మహిళ పై కాల్పులు - హత్యాయత్నం కేసు నమోదు
డాక్టర్ నా బిడ్డ బ్రతకలేదు అని చెప్పారు.
వాడు రెండే గంటలు బ్రతికాడు అంట.
ఇది నా కథ.
ఒకటి చెప్పనా, మర్రిష్క, నేను బాగా గౌరవించే ఒక విషయం ఏమిటంటే,
దారుణమైన పరిస్థితులను ఎదుర్కొని బయటపడిన వారిని బాధితులలాగా చూడటం కంటే
-ప్రాణాలతో బయటపడిన వారిగా చూడడం గొప్ప విషయం. -అవును.
-కదా? అలా చేసినప్పుడే ఇతరులు వారికి చేసిన పనుల… -లేదు.
…ఆధారంగా వారిని జనం నిర్వచించడం ఆపుతారు.
అవును. ఎవరిదైనా వాచీ లేదా కారు దొంగతనం చేయబడితే,
వారు చెప్పేది నమ్మాలని, వారిని గౌరవించాలని, వారి మాట వినాలని ఆశిస్తారు.
అలాంటప్పుడు వారి శరీర మానాన్ని దోచుకున్నప్పుడు కూడా,
అదే స్పందనను కోరుకుంటారు కదా.
నిజం.
అదే మా… మా జాయ్ ఫుల్ హార్ట్ బృందంలో మాకున్న ధ్యేయం…
బయట పడిన వారిని… వారికి తగిన గుర్తింపు వచ్చేలా చేయడం.
అదే మీకున్న శక్తి.
నేను ఈ మధ్య జనంతో నేను రేప్ కాబడ్డాను అని చెప్పడం ప్రారంభించాను.
అప్పటి నుండి,
ఆ విషయాన్ని చెప్పుకోగల వీలు దొరకడం నాకు చాలా సంతోషాన్ని కలిగించింది.
ఆ విషయాన్ని బయటకు చెప్పే స్థితికి రావడానికి
నాకు చాలా ఏళ్ళే పట్టింది.
కానీ ఇప్పుడు నేను, "నాకు జరిగింది నా వ్యక్తిత్వాన్ని నిర్వచించదు" అనే ధోరణిలో ఉన్నాను.
-నిజం. -ఇప్పుడు నేను ఇంకా ధైర్యంగా సమాధానం ఇస్తున్నాను.
అందరూ ఒక గదిలో కూడుకొని
ఒకరు తమ వ్యక్తిగత విషయాన్ని పంచుకుంటుండగా అక్కడ కూర్చొని వింటుంటే,
వారికి వ్యక్తిగతమైన ఒక విషయాన్ని, వారికి దగ్గరైన ఒక సందర్భాన్ని పంచుకునేటప్పుడు వింటే,
వారి జీవితమే మారిపోతుంది.
అయితే, ఎవరైనా ముందు మాట్లాడతారా?
సరే.
-సరే. అలాగే. -చాలా థాంక్స్.
మా అమ్మ 34 ఏళ్లకు చనిపోయింది.
అలాగే మా తాతయ్య కూడా 34 ఏళ్లకే చనిపోయారు.
అలాగే నేను కూడా నా 34వ పుట్టిన రోజున…
తర్వాత నా పరిస్థితి ఏం కాబోతుంది అనే భయంతో
గడగడలాడిపోయాను.
నేను ఒక మంచి ట్రిప్ ప్లాన్ చేసుకున్నాను.
కొందరు కళాకారులైన నా స్నేహితులతో పాటు నన్ను కూడా
మోటార్ సైకిల్స్ మీద లాస్ వేగాస్ లోని
సర్క్ డు సోలెయ్ కి వెళదామని ఆహ్వానించారు.
వారందరూ కొంచెం, రిలాక్స్ గా, చిలిపిగా, హిప్పీలులాగా ఉండే వారు.
అప్పుడు నేను,
నేను నా కారులో డ్రైవ్ చేసుకుంటూ వచ్చేలా అయితే వస్తా అన్నాను.
అయితే మేము బయలుదేరి, రెండున్నర గంటలు అయ్యే సరికి, అందరూ,
"మర్రిష్క, ఒకరి చెప్పనా, మరీ అంత భయంగా ఉండకు" అన్నారు.
అప్పుడు నేను కూడా, "ఒకటి చెప్పనా? నాకు కూడా జీవితమంతా భయంతో బ్రతకాలని లేదు" అనుకున్నాను.
అప్పుడు, నేను బండి ఎక్కి ప్రయాణం ప్రారంభించాను.
బహుశా 30 సెకన్లు అవుతుందేమో,
మాతో కార్లో వచ్చిన ఒక వ్యక్తి సెల్ ఫోన్ చూస్తూ కారు నడపడం వల్ల
నా మోటార్ సైకిల్ ని గుద్దింది.
ఒక్కసారిగా అంతా ఆగిపోయింది. నేను గాల్లో ఎగురుకుంటూ పడ్డాను.
అప్పుడు నేను, "వావ్, నేను ఇది నమ్మలేకపోతున్నాను.
నేను కూడా వాళ్లలాగే చనిపోతున్నాను" అనుకున్నాను.
కానీ తర్వాత నేను నేలపై పడి, ఇంకా ప్రాణాలతో ఉన్నాను అని గ్రహించాను.
అలాగే నా గతకాలపు విషయాలు ఇక నాతో లేవని గ్రహించాను.
అప్పుడు నా ఈ జీవితం మొదలైంది. అవును.
వావ్.
వావ్!
సరే, ఇంకొన్ని దెబ్బలు కొట్టండి!
ఇలా బాగుంది.
అయిదు. నాలుగు. కానివ్వండి. కానివ్వండి.
-మూడు. రెండు. -అంతే. కానివ్వండి.
-టైమ్ అయింది! -కానివ్వండి.
నేను కోమా నుండి బయట పడిన తర్వాత,
నేను మళ్ళీ ఎప్పటికీ నడవలేను అని డాక్టర్ ఇంకా అతని స్టాఫ్ చెప్పారు.
నేను మాట్లాడనని అన్నారు. అలాగే మామూలు జీవితం బ్రతకలేను అన్నారు.
నేను ఒక ఫిజికల్ థెరపిస్ట్ ని పెట్టుకున్నాను.
ఆయన నాతో… ఆయన నేను మళ్ళీ నడవగలను అని నమ్మాడు.
నేను ఆయనతో, "నేను మళ్ళీ నడవలేను.
డాక్టర్లు నేను ఎప్పటికీ నడవలేను అన్నారు" అని చెప్పాను.
అందుకు ఆయన, "నేను అదంతా నమ్మను.
నిన్ను చూస్తుంటే నువ్వు నడవగలవు అని నాకు అనిపిస్తుంది" అన్నారు.
అలాగే నేను నా మొదటి అడుగు వేసిన తర్వాత,
నన్ను ఏదీ ఆపలేదు.
ఒక ప్రమాదకరమైన బంధంలో ఉండకూడదు అని నీకు ఎవరూ చెప్పకపోతే
అలాంటి బంధంలోకి నువ్వు దిగకూడదని నీకు తెలీదు.
ఎవరూ చెడ్డ బంధాలలో ఉండకూడదు.
మీరు సహాయం కోసం ఎవరి వైపు చూడలేదు, కదా?
-మీ గృహ హింస సమస్య విషయంలో. -నేను పోలీసులను చాలా సార్లు
సహాయం కోసం పిలిచాను.
మరి వాళ్ళు వచ్చారా?
వచ్చారు, కానీ అతను కూడా పోలీసోడు కావడంతో
ఎవరూ నాకు సహాయం చేయలేదు.
నాకు కన్ను నల్లగా అయినా, పెదాలు పగిలిపోయినా,
వాడు తన బ్యాడ్జి చూపించేవాడు, అప్పుడు వాళ్లు ఏమీ మాట్లాడకుండా వెళ్ళిపోయేవారు.
ఉన్నట్టుండి ఏమీ మాట్లాడకుండా పోయేవారు.
చివరికి మన న్యాయవ్యవస్థ నాకు ఏం చేయలేకపోయింది.
వాడికి పదేళ్లు జైలు శిక్ష వేశారు.
పది సార్లు నన్ను కాల్చినందుకు.
నన్ను కాల్చినందుకు. కాల్చిన ప్రతీ బుల్లెట్ కు ఒక ఏడాది శిక్ష పడింది.
అది మీకు న్యాయం అనిపించిందా?
అది న్యాయం కాదు. అది న్యాయం కాలేదు.
అయినప్పటికీ, మీరు పోలీస్ ఆఫీసర్ అయ్యారు.
అంత జరిగినా పోలీస్ ని అయ్యాను,
ఎందుకంటే నాకు దక్కని న్యాయాన్ని నేను ఇతరులకు దక్కేలా చేయాలని.
మరి మన దేశంలో పోలీసు వ్యవస్థ నాశనమైంది అని భావించే యువతకు మీరు…
ఏమని చెప్తుంటారు?
వ్యవస్థ నిజంగానే పాడైంది. కానీ నేను చెప్పేది ఏంటంటే, మీరు పోలీసు డిపార్ట్మెంట్ లోనికి వెళ్లగలిగితే,
వారికి స్వరం అందించగలరు. అలా చేసి… మార్పును తీసుకురాగలరు.
జనం అక్రమాలు చేస్తారు కాబట్టి మనకు పోలీసులు కావాలి.
కానీ మానసిక ఆరోగ్యం విషయంలో వాళ్లకు ట్రైనింగ్ ఉండటం లేదు.
గృహ హింస చరిత్ర ఉన్న వారితో ఎలా డీల్ చేయాలో
పోలీసులకు ట్రైనింగ్ ఉండటం లేదు.
పోలీసులు ప్రతీదానికి అవసరం లేదు.
బాగా చేస్తున్నారు.
నేను మా చీఫ్ తో, "నేను ఒక మెంటార్ ప్రోగ్రామ్ ప్రారంభించాలి అనుకుంటున్నాను" అన్నాను.
ఆయన కూడా అది మంచి ఐడియా అన్నారు.
ఇంకోసారి దీర్ఘంగా శ్వాస తీసుకొని
నోటి ద్వారా బయటకు వదలండి.
ఆ తర్వాత శరీరాన్ని కదిలించండి.
-చాలా థాంక్స్. -బాగుంది. థాంక్స్.
మా అందరికీ మిస్ కత్రినా,
మేము ఎలాంటి వారితో స్నేహం చేయాలో చెప్పారు.
ఆ సలహా మీకు పనికొచ్చిందా?
నా చెడ్డ వైఖరి విషయంలో నాకు ఎలా సహాయం చేయాలో వాళ్లకు తెలుసు.
కనాసియా
అవును.
ఈ బృందం నాకు నేను ఎలాంటి దానినో అలా ఉండటానికి ఆత్మవిశ్వాసం వచ్చేలా చేసింది.
నన్ను నాలాగా మార్చింది.
అలాగే మా అమ్మాయిలకు కూడా ఈ సమాజానికి సేవ చేయడానికి
అనేక అవకాశాలు ఉన్నాయి అని తెలిసేలా చేసింది. కాబట్టి, చాలా సంతోషం.
నాకు కొత్త స్నేహితులు కూడా దొరికారు.
ముఖ్యంగా అస్తమాను చిరాకు తెప్పించే ఈ పిల్ల.
కార్మెన్ వచ్చిన ప్రారంభంలో, కనీసం మాట్లాడేది కూడా కాదు.
చాలా నిశ్శబ్దంగా ఉండేది.
ఏమాత్రం మాట్లాడేది కాదు, కానీ ఇప్పుడు చూడండి.
మా పిల్ల మానిక్యూర్ చేయించుకుంది.
-ఆమె ఇతరులను ఏడిపిస్తోంది. -నిజమే. జనాన్ని ఏడిపిస్తోంది.
నాకు నిన్ను చూస్తుంటే చాలా గర్వంగా ఉంది, బుజ్జి. మిమ్మల్ని చూస్తే నాకు గర్వంగా ఉంది.
కత్రినా లాగే, బ్రిట్నీ కూడా న్యాయ వ్యవస్థను అన్ని కోణాల నుండి చూసింది.
అన్యాయంగా శిక్ష అనుభవిస్తున్న వారిని విడుదల
చేయించడానికి లాయర్ గా కష్టపడుతోంది.
అలాగే ఒకప్పుడు జైలుకు వెళ్లిన మహిళకు కూతురిగా పాటు పడుతుంది.
-హాయ్. ఎలా ఉన్నారు? -హాయ్.
-మిమ్మల్ని కలవడం సంతోషం. -బాగున్నాను.
మనం ఇప్పుడు రీఫౌండ్రిలోకి వెళ్లి, వాళ్ళు ఏం చేస్తున్నారో తెలుసుకుందాం.
మంచిది. నాకు "రీఫౌండ్రి" అనే పేరు బాగా నచ్చింది.
నోయెల్ క్లియర్లి బోర్డు ఆఫీసర్, రీఫౌండ్రి
రీఫౌండ్రిలో మా లక్ష్యం జైలు నుండి విడుదలైన వారు మళ్ళీ వెనక్కి వెళ్లకుండా,
అలాగే నిరుద్యోగం బారిన పడకుండా అరికట్టడమే.
ఇతని పేరు జీన్.
జీన్ మనిగో చేయి తిరిగిన హస్తకళాకారుడు & వ్యాపారవేత్త
ఇతను న్యూయార్క్ లో మా మొదటి బృందం నుండి పాసయిన వ్యక్తి,
అలాగే ఈయన చేయి తిరిగిన హస్తకళాకారుడు,
ఈయన ఇవాళ మీకు కొన్నిటిని ఎలా చేయాలో చేసి చూపిస్తాడు.
మీరందరూ ఇవాళ వైన్ అరను తయారు చేయబోతున్నారు.
-సరే. -అలాగే.
మీ చెక్క కాస్త పాతది అన్నట్టు కనిపించేలా చేసే రంగును మీకు ఇస్తున్నాను.
-మంచిది. -సరే.
మీలో ఒకరు దీన్ని పూయండి, ఇంకొకరు అయిదు వరకు లెక్క పెట్టి తుడిచేయండి.
ఏడు వరకు లెక్క పెడితే ఏమవుతుంది?
ఏడు అయినా పర్లేదు.
నీకు హస్తకళలు బాగా వచ్చా, బ్రిట్నీ?
నేను లీగల్ వాదనల్లో నా కళను చాలా బాగా చూపించాల్సి ఉంటుంది.
అవును! చేయాలి. అది నిజమే.
నువ్వు ఈ ఉద్యమాన్ని ప్రారంభించిన మొదటి వ్యక్తులలో ఒకదానివి.
బ్రిట్నీ కే. బార్నెట్ లాయర్ & సామాజిక వ్యవస్థల స్థాపకురాలు
క్షమాభిక్ష ఇప్పించే పనిని నేను ఈ మధ్య పేరు కోసం చేసేవారి కంటే ముందే ప్రారంభించాను.
నేను ఇప్పటి వరకు 36 మందిని జీవిత ఖైదు శిక్ష బారి నుండి విడిపించాను.
అయితే మీ బ్యాక్ గ్రౌండ్ గురించి మాకు కొంచెం చెప్పండి.
నేను మొదటి నుండి లాయర్ కావాలని కోరుకున్నాను. క్లైర్ హ్యూక్స్ టేబుల్ లా అవ్వాలి అనుకునేదాన్ని.
ఓహ్, అమ్మో, సూపర్.
కానీ గ్రామీణ తూర్పు టెక్సాస్ లో పెరగడం కారణంగా,
అక్కడ నల్లజాతి లాయర్లు పెద్దగా ఉండేవారు కాదు.
కాబట్టి, నేను ఆ కలను కొన్నాళ్ళు మర్చిపోయాననే చెప్పాలి.
అప్పటికే మా అమ్మ జైల్లో ఉంది,
కాబట్టి నా చెల్లితో ఎలాగైనా బతికి బట్ట కట్టడానికే చేశాను.
అలా ఒకరోజు, "హేయ్, నేను లా చదువుదాం అనుకుంటున్నాను" అని చెప్పాను.
నేను 1986 యాంటీ-డ్రగ్ వాడక చట్టం గురించి చదివాను.
మనం డ్రగ్స్ వాడే వారి పట్ల, అమ్మే వారి పట్ల ఎలాంటి దయాదాక్షిణ్యాలు చూపకూడదు.
ది రెవరెండ్ సిసిల్ విలియమ్స్
మనం చూస్తే చాలా మంది బీదవారు,
ముఖ్యంగా నల్లజాతి వారు జైళ్లకు పోవడం కనిపిస్తుంది.
పలుకుబడి ఉన్న చాలా మంది తెల్లవారు పొడి రూపంలో ఉండే కొకైన్ వాడుతున్నారు,
కానీ వర్ణజాతి ప్రజల సమాజాలలో మాత్రం క్రాక్ కొకైన్ ప్రబలుతోంది.
అందువల్ల డ్రగ్స్ వాడకం అన్న కారణం చూపి నల్ల వారిని, చామనఛాయ ఉన్న వారిని
అధిక మొత్తంలో జైళ్లకు పంపుతున్నారు.
మా అమ్మ జైలుకు వెళ్లి వచ్చింది. ఆమెకు క్రాక్ కొకైన్ వ్యసనం ఉండేది.
ఆ సమయంలో మా అమ్మను పునరావాస కేంద్రానికి పంపాలి, జైలుకు కాదు.
నేను, "మా అమ్మ జైలుకు వెళ్లినా కూడా వ్యసనాన్ని వదులుకుంది" అని చెబుతుంటాను.
"జైలుకు వెళ్లడం వల్ల కాదు."
నేను జైల్లో మా అమ్మను మొదటి సారి కలవడానికి వెళ్లడం గుర్తుంది,
మేము మధ్యలో ఒక గాజు గోడ ఉండగా మాట్లాడుకోవాల్సి వచ్చింది.
ఆ రోజు నా మనసును తాకిన ఒక విషయం ఏమిటంటే
నేను వెళ్లడానికి ముందు ఒక చిన్న బిడ్డ
తన అమ్మను తాకాలని చేయి చాపినప్పుడు అద్దంపై పడిన చేయి ముద్రే.
అది చూసి నా మనసు చలించిపోయింది.
కుటుంబంలో ఒక వ్యక్తి జైలుకు వెళితే, వాళ్ళ మొత్తం కుటుంబం నిర్బందించబడినట్టే.
అది నేను స్వయంగా అనుభవించి ఉన్నాను,
అందువల్లే, "గర్ల్స్ ఎంబ్రేసింగ్ మథర్స్" బృందం పుట్టింది.
మా జెమ్ బృందం ద్వారా, మరింత మంది ఆడపిల్లలు
భవిష్యత్తులో ఈ వ్యవస్థలోకి రాకుండా చూసి,
కేవలం బతికి బట్టకట్టడం మాత్రమే కాకుండా, జీవితంలో ఉన్నత స్థాయికి చేరుకునేలా చేయడమే.
అది చాలా ప్రత్యేకమైన మీటింగ్. వాళ్ళు అక్కడి వారికి భోజనం తెచ్చారు…
ఏంజెలికా జరగోజా ప్రోగ్రామ్ డైరెక్టర్, జెమ్
…వాళ్ళు ఒక పాఠాన్ని, అలాగే ఆర్ట్ థెరపీని అక్కడికి తీసుకొచ్చారు.
-అమ్మలు పిల్లల్ని తాకడానికి వీలవుతుందని. -ఒకరిని ఒకరు తాకడం కోసం.
జైల్లో కలిస్తే ఎలా ఉంటుందో అలా కాకుండా, అందరినీ ఒక గదిలోకి తీసుకెళ్తారు.
జైల్లో అయితే మీరు ఒకరికి ఒకరు ఎదురుగా టేబుల్ మీద కూర్చుని
అక్కడే ఉండి మాట్లాడుకోవాలి.
కానీ ఈ వీక్షణల్లో, మీరు ఒక పెద్ద గదిలో, మీ కూతురితో కలిసి కూర్చోవచ్చు.
మీ బిడ్డకు జుట్టు అల్లవచ్చు, హత్తుకోవచ్చు.
ఇలాంటి ప్రోగ్రామ్ లు ఇంకా ఎక్కువ ఎందుకు లేవు, బ్రిట్నీ?
అంటే… చెప్పాలంటే, వీటి అవసరం ఉందని
ఎక్కడ చూసినా చాలా స్పష్టంగా తెలుస్తుంది.
కానీ నాకు తెలిసి, ఈ దేశంలో ఉన్న క్రిమినల్ లీగల్ వ్యవస్థ
కేవలం శిక్ష వేయడం మీద దృష్టి సారించడంతో ఇలా అవుతుంది.
లా అండ్ ఆర్డర్ లో వక్రీకరించబడిన ఈ విధానాలు ఎన్నో ఏళ్లుగా పాతుకుపోవడంతో
వ్యవస్థలో మానవత్వ కోణం లోపించింది.
ఏంజెలికా, నువ్వు ఈ పని చేయడానికి దారి తీసిన నీ జీవిత పయనం అలాగే
నువ్వు ఇప్పుడు చేస్తున్న పని గురించి మాకు చెప్పు.
నేను చిన్నతనంలోనే వ్యసనాలకు లోనై ఎన్నో పాట్లు పడ్డాను.
కుటుంబ సభ్యుల ద్వారా నాకు డ్రగ్స్ అలవాటయ్యాయి.
నేను చివరిసారిగా జైలుకు వెళ్ళినప్పుడు, నేరం చేయకుండానే వెళ్ళాను,
కారణంగా పదేళ్లు నన్ను ప్రొబేషన్ పై బయటకు వదిలారు, కానీ నాకు పని దొరకలేదు.
ఎవరూ నాకు ఉద్యోగం ఇవ్వలేదు.
కారణంగా నేను ప్రతీ నెల కట్టవలసిన ఫీజు కట్టడానికి వీలయ్యేది కాదు.
నేనేమో, అప్పటికే ముగ్గురు పిల్లల్ని ఒంటరిగా పెంచుతున్నాను.
కాబట్టి నేను తిరిగి కోర్టుకు వెళ్ళినప్పుడు, జడ్జి నన్ను రెండేళ్లు టీడీసీకి పంపాడు.
టీడీసీ: టెక్సాస్ డిపార్ట్మెంట్ ఆఫ్ క్రిమినల్ జస్టిస్
అప్పటికి నా కూతురికి 11 ఏళ్ళు, అది తన తల్లి జైలుకు వెళ్లి రావడం చాలా సార్లు చూసింది.
నా కూతురు తన తల్లి మెరుగవుతుందని ఎన్నో విన్నది, కానీ అలా జరగలేదు.
దానికి విసుగు పుట్టింది.
మొదటి రెండు సార్లు నాతో ఏమీ మాట్లాడలేదు.
అప్పుడు జెమ్ ప్రోగ్రామ్ వారు వచ్చారు, నా కూతురితో కలిసి ఒక ప్రాజెక్ట్ చేశాను,
అప్పుడు నా కూతురు మౌనం వీడి,
"అమ్మా, నాకు ఇదెలా చేయాలో తెలీడం లేదు. నాకు సహాయం చేస్తావా?" అంది.
ఒక తల్లిగా ఆ మాటలు వినడం…
ఎన్నో రోజులుగా నా కూతురు నోట మాట వినాలని తపించిన నాకు ఆ సంతోషం వర్ణనాతీతం.
కేవలం గర్ల్స్ ఎంబ్రేసింగ్ మథర్స్ కార్యక్రమం వారు
నాకు బతకడానికి మరొక మార్గం తెలిసింది.
ప్రజలు అభివృద్ధి చెందడానికి
అలాగే తమ అనుభవాల ద్వారా ఇతరులకు సహాయం చేసేలా చేయడం ఎలా?
ఈ కారణంగానే మాతో ఏంజెలికా ఉండటం నాకు చాలా సంతోషంగా ఉంది.
ఆమె ఇవాళ మా ప్రోగ్రామ్ డైరెక్టర్.
ఇది కేవలం జనాన్ని జైలు నుండి విడిపించడం గురించి కాదు, వాళ్ళను
-ఎలాంటి పరిస్థితుల్లోకి విడిపిస్తున్నామనేది కూడా ముఖ్యం. -అవును.
ఈ ఆర్థిక సామర్థ్యం అందించే అంశం నాకు మా ప్రోగ్రామ్ లో చాలా ముఖ్యమైన విషయం.
-కచ్చితంగా. అది కూడా ఉండాలి. -దాని సహాయంతో జనం బీదరికం నుండి
బయట పడి నేరాల వైపు మళ్లకుండా ఉంటారు.
మీ దగ్గర ఫలితాలను ఇవ్వగల విధానం ఉంది.
అలాగే మీరు కిమ్ కర్దాషియన్ లాంటి
గొప్ప వ్యక్తులను మీతో చేర్చుకున్నారు.
ఆమె నన్ను చూసి, చాలా మంది వెనకడుగు వేసిన సమయంలో
నేను చేస్తున్న పనికి మద్దతుగా నిలిచింది.
లాస్ ఏంజెలెస్ కాలిఫోర్నియా
అన్యాయ తీర్పును సవాలు చేయడం సులభం కాదు.
బ్రిట్నీ చేస్తున్న పని గురించి కిమ్ విన్నప్పుడు,
ఆమెకు సహాయం చేయాలనే ఆశ ఆమెలో పుట్టింది.
ఆ తర్వాత మన న్యాయ వ్యవస్థను సరిదిద్దే క్రమంలో
మరింత సహకారం అందించాలనే ఉద్దేశంతో మరింత నేర్చుకోవడానికి ఆమె లా స్కూల్ కి కూడా వెళ్ళింది.
ఒకసారి మనం ఆలోచిస్తే, ఆమె దగ్గర ఒక భారీ గ్లోబల్ ప్లాట్ ఫామ్ ఉంది.
అనేక కోట్ల మంది ఆమెను ఫాలో అవుతున్నారు.
వందల కోట్ల మంది అంటే అసలు ఊహించడానికి కూడా
-కష్టంగా ఉంది. -ప్రతీ ఖండంలో వారూ ఫాలో అవుతుండచ్చు.
-చివరికి అంటార్కిటికా వారు కూడా కావచ్చు. -కచ్చితంగా.
-ఎలా ఉన్నారు? -ఓరి, నాయనో, పిల్లా.
-హాయ్. ఎలా ఉన్నారు? -హాయ్. నేను బాగానే ఉన్నాను.
-ఓహ్, అమ్మో. -మంచిది.
అయితే, కిమ్, మన ఇద్దరికీ తల్లిదండ్రులలో లాయర్లు ఉన్నారు,
అలాగే నేను నా చిన్నప్పుడు ఏ రోజూ లాయర్ కావాలని అనుకోలేదని ఒప్పుకుంటా.
మరి నువ్వు నీ చిన్నప్పుడు లాయర్ అవ్వాలి అనుకునే దానివా?
నువ్వు మీ నాన్నను చూసి, "నేను కూడా ఆయనలా లాయర్ కాగలనా" అని అనుకున్నావా? లేదా?
-నిజానికి నేను అనుకున్నాను. -అవునా?
ఆయన ఆఫీసులో, మీరు ఊహించగల అన్ని రకాల సాక్ష్యాల పుస్తకాలు ఉండేవి.
కిమ్ కర్దాషియన్ వ్యాపారవేత్త & లా అప్రెంటిస్
ఆ సమయంలో నా అక్క చెల్లెళ్ళు పూల్ లో బయట వాళ్ళ ఫ్రెండ్స్ తో ఆడుకునేవారు.
కానీ నేనేమో ఆయన ఆఫీసులో కూర్చొని సాక్ష్యాల పుస్తకాలు తిరగేసేదాన్ని.
నువ్వు లా చేయడం విధి రాత, కదా?
-ప్రతీ దానికి ఒక కారణం ఉంటుంది. -ప్రతీది మన జీవన పయనంలో భాగమే.
నువ్వు ఒక గేమ్ ఆడటానికి సిద్ధంగా ఉన్నావా?
నేను నిన్నే చూస్తున్నాను, అమ్మా, ఎందుకంటే ఈ మధ్య కిమ్ నీకంటే ఎక్కువ చదివింది.
ఏమో. నాకు కిమ్ కి ఇది బాగా సులభంగా ఉంటుందేమో అనిపిస్తోంది.
కాస్త శ్రమ పడ్డాను, కానీ చివరికి సాధించాను.
సరే. "ఒక వ్యక్తి ఎలాంటి సందర్భాల్లో తమను తాము కాపాడుకోవడానికి ప్రాణాంతకమైన
శక్తిని ఉపయోగించగలరు?" చెప్తారా?
ఒకరిపై ప్రాణాంతకమైన అపాయం ఏర్పడినప్పుడు, లేదా ప్రాణాంతకమైన అపాయం తప్పక ఉందని నమ్మిన
సందర్భాలలో ఒక వ్యక్తి ప్రాణాంతకమైన శక్తిని ఉపయోగించవచ్చు.
"బెదిరింపు/బ్లాక్ మెయిల్ మరియు దొంగతనం మధ్య వ్యత్యాసాన్ని వివరించండి."
అంటే, దోపిడీ అనేది ఒక వ్యక్తిని ఎదుర్కొని చేసే పని,
కానీ బెదిరింపు అలాగే బ్లాక్ మెయిల్ చేయడానికి ఒకరిని ఎదుర్కోవాల్సిన పని లేదు.
సరే, నీకు ఇంకొక పాయింట్, అమ్మా.
-చాలా థాంక్స్. -సరే. ఇంకొకటి.
కరెక్ట్.
అమ్మా, నువ్వు మంచి ప్రయత్నమే చేసావు.
చాలా థాంక్స్, బంగారం.
అయితే, కిమ్, మేము నీతో మాట్లాడాలి అనుకోవడానికి ఉన్న ఒక కారణం ఏంటంటే
క్రిమినల్ న్యాయ సంస్కరణల విషయంలో
నువ్వు చేసిన పని, అలాగే నీ నిబద్ధతే.
వైట్ హౌస్ కి వెళ్లాలని నువ్వు తీసుకున్న నిర్ణయం గురించి నాకు చెప్పు.
నేను రూజ్వెల్ట్ గదిలో ఒక మీటింగ్ కి వెళ్లడం నాకు గుర్తుంది.
అది క్షమాభిక్ష పెట్టమని కోరుతూ పెట్టిన మీటింగ్,
అప్పుడు నాతో నా టీచర్లు కూడా ఉన్నారు.
వాళ్ళు తమకు తెలిసిన ప్రతీ లా పదాన్ని…
-అక్కడ వాడారు, నాకు అవేంటో అస్సలు తెలీదు. -డీకోడ్ చేసే వ్యక్తి ఎక్కడ?
అవును, వాళ్ళు అక్కడ "డిఓజె" అనేవారు, నేనేమో, కూర్చొని మెసేజిలలో
"డిఓజె అంటే ఏంటి?" అని అడిగేదాన్ని.
ఆమె దానికి, "డిపార్ట్మెంట్ ఆఫ్ జస్టిస్" అనేది, అప్పుడు నేను,
"నేను ముందెప్పుడూ ఇక్కడికి రాలేదు. అది నాకెలా తెలుస్తుంది?" అనుకునేదాన్ని.
అప్పుడే నువ్వు లా స్కూల్ కి వెళ్లాలని నిర్ణయించుకున్నావా?
-ఆ క్షణంలో? -అవును. అవును.
-భలే విషయం. గొప్ప సందర్భం అన్నమాట. -ఎందుకంటే నాకు చాలా సిగ్గేసింది.
నేను వరుసగా ఫెయిల్ అవ్వడం కారణంగా అందరిలా కాకుండా
ఒకటిన్నర ఏడాది ఎక్కువే పట్టినా కూడా…
నువ్వు పట్టు వదలలేదు.
నేను పట్టు వదలలేదు.
అంటే, నేను లెటర్లు తెరిచే ప్రతీసారి
నా పిల్లలు నాతో ఉండేవారు. వాళ్ళు నేను ఏడవడం చూసారు.
కానీ వాళ్ళు నేను చివరిగా ఏడవడం చూసింది
-మహా సంతోషంతో ఆనంద బాష్పాలు వచ్చినప్పుడే… -సూపర్. సంతోషం వల్ల, కదా?
…అంటే, నేను సాధించాను అనుకున్నాను.
అంటే, నేను అంత మొండిగా పోరాడడానికి కారణం అదే.
ఎందుకంటే నా పిల్లలు గనుక అరెస్ట్ అయితే,
నేను అరెస్ట్ అయినప్పుడు బయటపడేంత బలమైన అవకాశాలు వాళ్లకు లేవు.
-లేదా నా పిల్లలు. నా తెల్ల పిల్లలు. -మీరు అరెస్ట్ అయినా. మీ పిల్లలు కూడా, అవును.
ఈ విషయమే నన్ను ఆగకుండా ముందుకు వెళ్లేలా చేస్తుందని నా ఉద్దేశం.
మనం బలంగా స్పందించే కథలు ఏమైనా ఉన్నాయా అంటే
ఎక్కువగా మన దృష్టి కోణాన్ని మార్చగలిగేవి అయ్యుంటాయి.
అది తెలిసిన తర్వాత, మనం ప్రపంచాన్ని కాస్త వేరేగా,
లేదా ఆ ప్రపంచంలో మిమ్మల్ని మీరే వేరేగా చూసుకోవడం ప్రారంభిస్తారు.
సరే, తర్వాత ఎవరు?
-సరే. -అలాగే.
-తర్వాత నువ్వే! -నేను వేరే రకమైన కథ చెప్పబోతున్నాను.
మంచిది, మాకు కొంచెం…
వెరైటీ కావాలి.
నేను ఫస్ట్ క్లాసులో చదివేటప్పుడు, అందరితో బాగా మెలగాలని చూసేదాన్ని,
అలాగే రహస్యంగా శ్రీమతి మిచెల్ కి నేనే బాగా ఇష్టం ఉండాలని కోరుకునే దాన్ని.
అలా ఉండగా, కొన్నాళ్ళకు నా హోమ్ వర్క్ మాయం కావడం మొదలైంది.
కానీ విషయం ఏంటంటే, నేను క్రమం తప్పకుండా నా హోమ్ వర్క్ చేసి ఇచ్చేదాన్ని,
కారణం శ్రీమతి మిచెల్ కి నేను నచ్చాలని చూస్తుండేదాన్ని కాబట్టి.
అయితే ఒకరోజు, శ్రీమతి మిచెల్ ఆటలు ఆడుకొనే పీరియడ్ లో ఒక మూల దాక్కుంది,
ఒక కుర్రాడు నా డెస్క్ నుండి నా హోమ్ వర్క్ తీసుకొని,
నా పేరు చెరిపేసి, వాడి పేరు రాసి,
అది వాడి హోమ్ వర్క్ అన్నట్టు ఇస్తున్నాడని తెలుసుకుంది.
అప్పుడు ఆ కుర్రాడిని ఆట పీరియడ్ నుండి తీసేసారు.
అయితే, కొన్ని వారాలు గడిచిన తర్వాత, ఆ కుర్రాడు నా దగ్గరకు
మేము ఖాళీగా, ఆడుకొనే సమయంలో వచ్చాడు.
వాడు, "ఓయ్, చెల్సీ, నీకు శ్రీమతి మిచెల్ బాగా ఇష్టం అనుకుంటా కదా" అన్నాడు.
అందుకు నేను, "శ్రీమతి మిచెల్ నాకు చాలా ఇష్టం" అన్నాను.
వాడు, "నీకు బాగా ఇష్టమైన వారిని నువ్వు అభినందించడానికి ఏమనాలో తెలుసా?" అన్నాడు.
నేను, "లేదు" అన్నాను,
వాడు, "పోయి చావు" అనాలి అన్నాడు.
అప్పుడు నేను, శ్రీమతి మిచెల్ దగ్గరకు వెళ్లి "శ్రీమతి మిచెల్, పోయి చావు" అన్నాను.
ఆమె చాలా కోప్పడింది.
అది చూసి నేను ఏడుపు మొదలెట్టా, ఎందుకంటే నేను ఏదో తప్పుగా చేసానని నాకు తెలిసిపోతోంది.
కానీ ఏం తప్పు చేసానో తెలీడం లేదు.
అలాగే లిటిల్ రాక్ యూనిఫైడ్ స్కూల్ డిస్ట్రిక్ట్ లో,
అప్పట్లో పిల్లల్ని తప్పకుండా కొట్టాలనే నిబంధన ఉండేది.
నేను భయంతో ఏడుస్తుండగా, శ్రీమతి మిచెల్ నాతో హాల్ లో
గోడపై చేతులు పెట్టించి పిర్ర మీద చితక్కొట్టింది.
నేను ఇక నా జీవితం అయిపోయింది అనుకున్నాను.
ఆమె నన్ను కొట్టిన తర్వాత, గట్టిగా హత్తుకుంది,
హత్తుకొని, "రేపు మరొక కొత్త రోజు" అని చెప్పింది.
తర్వాత నేను ఇంటికి వెళ్లిన తర్వాత, మా అమ్మా నాన్నలు నాకు డిక్షనరీ ఎలా వాడాలో నేర్పించారు.
వావ్.
భలే కథ.
-నువ్వు ఎప్పుడైనా… నేను ఆ కుర్రాడిని కనిపెడతా! -చెత్త కుర్రాడు!
-ఇది భలే కథ. -నిజమే.
కానీ నాకు మనసుకు బాగా హత్తుకున్న ఒక విషయం ఏంటంటే
ఆమె చివరికి నిన్ను హత్తుకొని
రేపు మరొక కొత్త రోజు అనడం భలే ఉంది.
ఖోల్ సాల్మన్ కథలు చెప్పే విధానాన్ని నేర్పించే వ్యక్తి
అలా అనడం వల్ల, "సరే, నేను చెడ్డదాన్ని కాదు" అనే ఆలోచన నీలో పుడుతుంది.
కానీ ఈ కథలన్నీ చాలా కొత్తదనం ఉన్న కథలు
వీటి ద్వారా మనం అందరం ఏదోకటి నేర్చుకోవడమో
లేక మన మనసులో ఒక గ్రహింపు రావడమో…
నేడు మనల్ని మనలాగా తీర్చిదిద్దిన ప్రాథమిక విషయాలు ఈ కథలన్నీ.
క్రిమినల్ జస్టిస్ సంస్కరణ అనేది చాలా క్లిష్టమైన విషయం.
ఒక వైపు,
నీకు ఉన్న పెద్ద ఫాలోయింగ్ కారణంగా నువ్వు చేసే పని ఏదైనా చాలా మందికి తెలుస్తుంది.
కానీ అదే సమయంలో, నిన్ను అందరి ముందు నిలబెట్టి వారికి లక్ష్యం అయ్యేలా చేయగలదు.
నీ ఫాలోవర్స్ ఎలా స్పందించారు?
నువ్వు సోషల్ మీడియాలో చూసిన ప్రత్యేకమైన, గొప్ప కేసులు ఏమైనా ఉన్నాయా?
ఒక సెలబ్రిటీ చేసే పనులు కొందరిని ప్రోత్సహించవచ్చు,
కానీ అదే సమయంలో అది మాకే వ్యతిరేకంగా పని చేయవచ్చు.
కాబట్టి నేను ఎప్పుడూ సరైన ఎత్తుగడలే వేస్తుంటాను.
ఆ తర్వాత ఒకసారి నా సోషల్ మీడియాలో ఉన్న ఫ్యాన్స్ కి తెలిసేలా చేయాలని అనుకున్నాక,
అప్పుడు వాళ్ళు కూడా ఆసక్తి చూపి, సహాయం చేయాలనుకుంటారు.
అన్నిటికంటే మనసుకు బాధ కలిగించిన రోజు అంటే, ఒక ఉరి తీయబడిన రోజే.
నేను ఆ విషయమంతా సోషల్ మీడియాలో పోస్ట్ చేస్తున్నాను.
సామెతలు 24:11 చావునకై పట్టుబడినవారిని నీవు తప్పించుము;
నాశమునందు పడుటకు జోగుచున్న వారిని నీవు రక్షింపవా?
కానీ నేను అప్పుడు స్కిమ్స్ ఫిట్టింగ్ కి వెళ్లాల్సి వచ్చింది.
అలాగే నేను నా మేకప్ కిట్లు చెక్ చేయాలి, ఎందుకంటే మేము లాంచ్ చేయాలంటే
ఆ గంటలోనే దాన్ని నేను ఆమోదించాల్సి ఉంటుంది.
#బ్రాండన్ ని కాపాడండి
ఒక వ్యక్తిని ఉరి తీయబోతున్నారు. దాంతో, కార్యక్రమం జరిగినంతసేపు నేను ఏడుస్తూనే ఉన్నా.
#బ్రాండన్ బెర్నార్డ్ ఉరి తీయబడకూడదు:
1. అప్పటికి అతనికి 18 ఏళ్ళు. 2. కాల్చినది అతను కాదు.
నా పిల్లలు నా చుట్టూ పరిగెడుతూ, "అమ్మా, ఎందుకు ఏడుస్తున్నావు?" అని అడిగేవారు.
అప్పుడు నేను అతనితో మా పిల్లల్ని మాట్లాడించాను.
బ్రాండన్ బెర్నార్డ్ ఉరి తీయబడటానికి రెండు గంటలే ఉంది.
అతనికి చివరి క్షణాల్లో, ఉరికంబం ఎక్కడం ఎలా ఉంటుందో తెలియాలని
అలాగే ఒక మంచి వ్యక్తిని చంపబోతున్నారని జనానికి తెలిసేలా చేయాలనుకున్నాను.
ఈ ఉరితీయబడుతున్న వ్యక్తి వెనుక కుటుంబాలు ఉన్నాయి.
కొన్ని సార్లు మేము విజయవంతంగా ఉరిశిక్షను తప్పించాం.
కొన్ని సార్లు మేము ఆపలేకపోయాం.
బ్రాండన్ ఎంత గొప్ప వ్యక్తో నేను ఎంత సేపైనా మీకు చెప్పగలను.
ఈ ధోరణి మారాలి: మన వ్యవస్థ ఎంతో దారుణంగా ఉంది
ఈ అన్యాయాల వైపు నేను నా జీవితంలో ముందే దృష్టి సారించలేకపోవడం నమ్మలేకపోయా.
నువ్వు గొప్ప తల్లిదండ్రుల దగ్గర పెరిగిన దానివి,
చిన్న వయసులో నుండే వాళ్ళు నీకు ప్రపంచం గురించి ఎంతో నేర్పించారు.
వాటిపై నాకు అభిప్రాయం కూడా ఉండాలనేవారు.
అలా ఒక అభిప్రాయం కలిగి ఉండటం ఎంతో బలాన్ని చేకూర్చుతుంది
మనకు అది ఎంతో నేర్పుతుంది.
అంటే, ఇలాంటి పరిస్థితుల పట్ల నా అభిప్రాయం ఏంటని ముందెన్నడూ ఎవరూ నన్ను అడగలేదు…
నాకు అస్సలు తెలీదు. నేను బెవర్లీ హిల్స్ లో నా చిన్న ప్రపంచంలోనే పెరిగాను, తెలుసా?
కానీ నేను నా పిల్లల్ని అలా పెంచాలి అనుకోవడం లేదు.
నేను చిన్న పిల్లగా ఉన్నప్పుడు, మఫ్తీలో ఉన్న పోలీసుకు కొకైన్ అమ్మినందుకు
మా అంకుల్ రోజర్ ని అరెస్ట్ చేసి, తర్వాత జైలుకు పంపించారు.
ఆ అనుభవం నాపై చాలా పెద్ద ప్రభావం చూపిందని నా ఉద్దేశం,
ఎందుకంటే ఆయన నాపై ప్రేమను మాత్రమే చూపించారు.
నాకు కేవలం ఒక మంచి వ్యక్తిగా మాత్రమే తెలిసిన ఒక వ్యక్తి
ఒక చెడు పని చేసారని తెలుసుకోవడం కష్టమే,
కానీ ఆ ఒక్క చర్య ఆయన మిగిలిన జీవితం నాశనం కావడానికి కారణం కాకూడదు.
నిజం.
తప్పు చేసిన వారు జైలుకు వెళ్లకూడదని నేను అనడం లేదు.
కొన్ని సార్లు జనాన్ని సరిదిద్దే ఉద్యోగాలలో పని చేసేటప్పుడు,
జనం 'మనం జైలు శిక్ష ఉండకూడదు అంటుంటాం' అనుకుంటారు, కానీ అవసరమైనప్పుడు
-కఠినంగా వ్యవహరించడం కూడా జరుగుతుంది. -అది నిజమే.
జైళ్లకు బదులు సంస్కరణ తీసుకురావడానికి మరిన్ని పునరావాస కేంద్రాలు ఎందుకు ఉండటం లేదు?
చిన్న మార్పుతో సాధించగల పురోగతిని కాదని జీవితాలను నాశనం చేస్తున్నారు.
నేనైతే ఎవరికైనా ఇంకొక అవకాశం ఇవ్వాలని అంటాను.
యెరక్ ట్రైబల్ నేషన్ కాలిఫోర్నియా
మేము ఉత్తర కాలిఫోర్నియాలో ఉన్నాం,
ప్రపంచంలోనే అత్యంత అందమైన ప్రదేశాలలో ఇది ఒకటి.
నేను జడ్జి ఆబీని కలవబోతున్నాను
ఆమె యెరక్ తెగ ప్రజల కోసం వారి సంప్రదాయం మరియు విలువలకు అనుగుణంగా
మొట్టమొదటి ప్రత్యేకమైన గిరిజన న్యాయ వ్యవస్థను ఏర్పరచి, నడిపిస్తోంది.
ఆమె మనం సమాజంలోని ప్రజలను బాగు చేయాలే తప్ప
శిక్షించకూడదు అని నమ్ముతుంది.
న్యాయం అంటే ఏంటి, అలాగే దానిని ఎలా అమలు చేస్తారనే
విషయాలలో మనం నేర్చుకోగలవి ఎన్నో ఉన్నాయని నా ఉద్దేశం.
మేము అలా అస్సలు చేయం.
-మీరు అలా ఎప్పుడైనా కోర్టులో చేశారా? -లేదు, మేము అలా చేయము.
హలో.
హలో, తల్లి. స్వాగతం.
వావ్, ఇది భలే ఉంది.
మేము మిమ్మల్ని ఏమని పిలవాలి? ఎందుకంటే మాకు గుర్తులేదు.
-హిల్లరీ అంటే చాలు. అంతే. -అలాగే పిలుస్తాం, సరే.
-మీరు ఎప్పుడైనా ఏకోర్న్ సూప్ తాగారా? -లేదు. కానీ తాగాలని ఉంది.
లారా వైట్ వుడ్స్
మేము మీకోసం దాన్ని బాగా స్పెషల్ గా చేస్తాం.
నేను మీకు ఈ చిన్న రాయిని కూడా ఇస్తాను.
సరే.
ఇది ఫాస్ట్ ఫుడ్ కాదు.
-మీరు ఇంకేమైనా అనుకుంటూ ఉండవచ్చు. -అది నాకు తెలుసు.
నాకు తెలిసి ఇదే ఈ ప్రదేశంలో ఉన్న అత్యంత గట్టి… ఏకోర్న్.
అయితే మీరు ఎలాంటి పరిష్కారాలు కనిపెట్టారు?
న్యాయ వ్యవస్థలో వచ్చిన సమస్య ఏంటంటే
కచ్చితంగా మేమే రైటు, మీరు కాదు అనడానికి లేదు
ఎందుకంటే ఎప్పటికైనా మనం అందరం కలిసే ఉండాలి.
కాబట్టి ఏర్పరచే విధానం సంస్కృతికి సరిపడేది అయి ఉండాలి.
అంటే మనం సమాజాన్ని నిబంధనలతో పునర్నిర్మించుకోవాలి. ఈ ప్రోగ్రామ్ లు ఆ పనే చేస్తాయి.
షాన్ ఓ'నీల్ యెరక్ తెగ సభ్యుడు
నేను సాన్ ఫ్రాన్సిస్కో లో జడ్జిగా పని చేశాను
ఎందుకంటే నేను అనేక ఏళ్ళు రాష్ట్ర కమిషనర్ గా పని చేశా.
మొదట్లో, నేను ఇంటికి వచ్చినప్పుడు, జనం చూసి, "నువ్వు జడ్జివి కాదు
ఎందుకంటే నీకు ఈ వ్యక్తి తెలుసు, ఆ వ్యక్తి తెలుసు" అనేవారు.
అప్పుడు నేను, "నాకు అందరూ తెలుసు, అలాగే మీకు నేను తెలుసు.
ఇప్పుడు మీరు చెప్పాలనుకునేది ఏంటి?" అనేదాన్ని.
జడ్జి ఆబీ చీఫ్ జడ్జి
మనం 500 ఏళ్ల క్రితం ఉన్నాం అనుకోండి, మన సమస్యలు పరిష్కరించుకోవడానికి
నది దగ్గర చక్కర్లు కొడుతూ కనిపించినోడిని న్యాయం చెప్పమని అంటాం అనుకున్నారా?
రాష్ట్ర న్యాయ విధానం ఎలా ఉంటుందో నాకు తెలుసు,
ఫెడరల్ న్యాయ విధానం ఎలా ఉంటుందో నాకు తెలుసు,
అలాగే అవి మనకు సరిపోతాయి అని నాకు అనిపించలేదు.
ఇది నా ఇల్లు, వీరికి ఒక న్యాయ వ్యవస్థను పెట్టడం నా లక్ష్యం అనిపించింది.
నేను ఒక విధానాన్ని ఏర్పరచి, నేను లేకపోయినా అది స్థిరంగా ఉండేలా నాకు
చేతనైనంత చేయాలని నాకు అర్థమైంది.
సంక్షేమ కోర్టు అనేది జనం మద్యం లేదా డ్రగ్స్ అలవాటుతో
బాధపడుతుంటే వాటిని వదిలించుకోవడానికి సహకారం ఇవ్వడానికి స్థాపించబడింది.
మేము కేవలం వారికి సమస్యను పరిష్కరించడానికి మాత్రమే సహాయం చేయము,
మేము వారిని చూసి, "మీకు ఇంకేమైనా సహాయం కావాలా?" అని కూడా అడుగుతాం.
ఇక్కడ ఫెర్న్ మొక్క సూపర్ మార్కెట్ లా ఉంది,
ఎక్కడ చూసినా చాలా మంచివి కనిపిస్తున్నాయి.
లారా మా యెరక్ కోర్టులో సాంస్కృతిక ఆఫీసర్.
ఆమె సంక్షేమ కోర్టులో ఉన్న వారు తిరిగి మా సంప్రదాయంలో కలవడానికి వారికి సహాయం చేస్తుంది.
ఇక్కడ ఉన్న నా కూతురికి అల్లిక పని కొంచెం తెలుసు.
మేము కేవలం ఉత్తమమైన ఫెర్న్ మొక్కలు మాత్రమే తీసుకుంటాం,
అందులోను మేము బాగా లోపల ఉన్న భాగాన్ని మాత్రమే తీసుకొని బుట్టలు అల్లుతాం.
ఇలా అందరితో బయట కలిసి ఉండడం…
చెర్రీ మూన్ సంక్షేమ కోర్టు క్లయింట్
…అలాగే ఇక్కడికి నా కూతుళ్లను ఇలా తీసుకువచ్చి
వారితో కలిసి ఈ పని చేయడం చాలా బాగుంది.
ఇంతకు ముందు నేను వ్యసనానికి లోనై ఉన్నప్పుడు ఇలా చేయలేకపోయేదాన్ని, కానీ…
వ్యసనాలు అన్నీ ఒకప్పటి గాయాల కారణంగా పుడతాయని నా ఉద్దేశం.
చారిత్రాత్మక గాయాలు, తరాల వారీగా ఏర్పడిన గాయాల వల్ల.
అయినంత మాత్రాన వ్యసనాలకు లొంగడాన్ని నేను సమర్థించను,
కానీ… కానీ దాని వెనుకున్న కారణాన్ని గుర్తించడం ముఖ్యం.
యెరక్ వారి భాషలో పోలీస్ అంటే, "పిల్లల్ని ఎత్తుకెళ్లిపోయే వారు" అని అర్థం,
ఎందుకంటే వాళ్ళు పిల్లల్ని తీసుకెళ్లిపోయేవారు.
వాళ్ళను బోర్డింగ్ స్కూళ్లలో జాయిన్ చేసేవారు.
ఎంతో దారుణంగా చూసేవారు, ఇండియన్ ప్రజలను చెంపేయాలి అనేటట్టు ఉండేవారు.
వ్యతిరేకతను అణగదొక్కడానికి స్థానిక ప్రజలకు
భారీ మొత్తంలో మద్యం ఇచ్చేవారు.
ఆక్రమణ తరువాత, మా వారిలో చాలా మందికి మునుపెన్నడూ లేని ప్రవర్తనలు ఏర్పడ్డాయి.
మేము ముందు ఆ ప్రవర్తనలను సరిదిద్దుకోవాలి.
సహాయం కోసం అడగడం కష్టం.
కానీ నేను బాగుపడాలని నిర్ణయించుకోవడానికి ముందు,
మేము మా కుటుంబాల నుండి అందగల సహాయాన్ని పూర్తిగా తీసుకున్నాం అనిపించింది,
వారే మమ్మల్ని పంపడంతో చాలా బాధ వేసింది.
అవును. ఒక చిన్న పక్షి కథ ఒకటి ఉంది,
ఒక యెరక్ పక్షి కథ. అది విన్నావా?
దాని రెక్క విరిగిపోతుంది,
కాబట్టి శీతాకాలంలో అది తన కుటుంబంతో కలిసి దక్షిణానికి వెళ్ళలేదు.
ఆ పక్షి అడవిలోనే ఉండిపోతుంది.
శీతాకాలంలో సురక్షితంగా ఉండటానికి ఒక ప్రదేశం కావాలి అనుకుంటుంది.
ముందు అది ఒక ఓక్ చెట్టు దగ్గరకు వెళ్లి దానికి బహుమతిగా ఒక పాట పాడి వినిపిస్తుంది.
"నేను నీతో ఉండవచ్చా,
నా రెక్క విరిగింది, నేను నా కుటుంబంతో ఎగరలేను" అంటుంది.
అందుకు ఓక్ చెట్టు, "నాకు నీతో ఆటలాడే సమయం లేదు" అంటుంది.
ఆ చిన్న పక్షి, "ఓహ్, సరే" అనుకుంటుంది.
ఎవరూ తనకు సహాయం చేయడం లేదని బాగా నిరుత్సాహ పడుతుంది.
ఇంతలో ఒక రెడ్ వుడ్ చెట్టు దగ్గరకు వెళ్తుంది.
ఆ రెడ్ వుడ్ చెట్టు, "ఓహ్, సరే, నువ్వు నాలో ఉండవచ్చు" అంటుంది.
అప్పుడు సృష్టికర్త క్రిందకు వచ్చి, రెడ్ వుడ్ చెట్టు దగ్గరకు వెళ్లి,
"నువ్వు చేసిన మంచి కార్యానికి గాను ఈ అడవిలో మిగతా వాటికంటే ఎక్కువ కాలం బ్రతికి,
అతి పెద్ద దానివి అవుతావు.
నీకు ఎలా బ్రతకాలో తెలుసు" అంటాడు.
తర్వాత ఓక్ చెట్టు దగ్గరకు వెళ్లి,
"ఇక నుండి నువ్వు ఎకార్న్స్ కాస్తావు,
వాటిని జనానికి ఆహారంగా ఇస్తావు.
ఎందుకంటే అది ముఖ్యమైన పని" అని అంటాడు.
ఈ కథలో ఉన్న నీతి ఏంటంటే, మన అందరికీ ఒకరిని ఒకరు
చూసుకుంటూ, అండగా నిలబడాల్సిన బాధ్యత ఉంది అనే.
ఈ తెగ వారి మధ్య నాకు అందే సహకారం
అలాగే ఇక్కడ మేము చేసే సాంస్కృతిక కార్యకలాపాలు,
నేను ఇక్కడి దాన్ని అన్నట్టు ఫీల్ అయ్యేలా చేస్తాయి,
అది జీవితానికి ఒక సమతుల్యతను ఇస్తుంది.
అలాగే ఇప్పుడు ఇక్కడ నా పిల్లలతో ఉంటూ
వారికి సమాజంలో పాల్గొనడం నేర్పించడమే నేను కోలుకోవడానికి సహాయం చేస్తుంది అనుకుంటున్నాను.
అవును, ఒక గుర్తింపు ఉండడం చాలా ముఖ్యం.
అవును.
మీరు అది… అంటే, మీరు జనంలో ఆ ఐక్యతను
వెలికి తీయడానికి చాలా కష్టపడుతున్నారు.
"అసలు ఏంటి కారణం?
ఇది ఏ గాయం వల్ల అవుతుంది? మీ సమస్య ఏంటి?" అని తెలుసుకుంటున్నారు.
అలా చేయడం నిజంగా మేలైన విషయం, కానీ మేము అలా చేయడం లేదు.
అంటే, మంచిని మాత్రమే తీసుకుంటున్నాం, సరేనా?
నా ఉద్దేశం, జనంలో ఎంతో మంచి ఉంది.
మనం ఎక్కడికి వెళ్తున్నాం?
మనం అక్కడ ఉన్న మంట దగ్గరకు వెళ్తున్నాం.
మీరు ఇదంతా ఒక బుట్టలో చేయగలుగుతున్నారంటే నాకు ఆశ్చర్యంగా ఉంది. చాలా ఆశ్చర్యంగా ఉంది.
ఇది బాగా చిక్కగా అవుతుంది. చాలా బాగా…
-చూసుకోండి. సరే. -ఇంకాస్త, ఇంకాస్త వేస్తున్నారు.
బెర్తా పీటర్స్ సంస్కృతిని నిలబెట్టే వ్యక్తి & పెద్ద
ఈ చిన్నవి బుట్టకు అంటుకుపోతాయి, కాబట్టి వాటిని అస్తమాను కదుల్చుతూ ఉండాలి.
-సరే. ముందుకు… -అదెలా ఉందో చూసారా?
-అవును. -ఇక ఈ పనిని నీ నుండి తీసుకొని…
నేను చేస్తే మంచిదేమో.
భలే చేస్తున్నావు, బెర్ట్.
మీరంతా ఈ విషయాన్ని ఎలా ఆలోచిస్తున్నారో చూస్తుంటే నాకు భలే నచ్చుతుంది.
మా నుండి వెళ్ళిపోయిన సంక్షేమ క్లయింట్స్
ఇప్పటికీ తిరిగి వస్తుంటారు,
తమకు ఇంకాస్త సహకారం కావాలనో
లేదా, వారిని అర్థం చేసుకొనే మనుషులకు దగ్గరగా ఉండాలనో వస్తుంటారు.
అలాగే…
ఏంటి?
అది నా ప్రతివాదులలో ఒకరు, కాబట్టి…
అది చాలా బలమైన వాదన. అవును.
మీరు ఎప్పుడైనా ఎంత చెప్పినా…
మీరు చెప్పింది పని చేయని వారిని కలుసుకున్నారా?
మీరు ఎంత ప్రయత్నించినా మారని వారు.
అంటే, మా దగ్గరకు వచ్చే వారు కొందరు మూడు, నాలుగు, ఐదేళ్లకు మారుతుంటారు.
నేను ఓటమిని అంగీకరించను.
అంటే, మనం… అలుపు లేకుండా ప్రయత్నించాలి.
మళ్ళీ మళ్ళీ ప్రయత్నిస్తూ ఉండాలి. విరామం ఉండకూడదు.
నాకు తెలిసి, సమాధానకరమైన, భద్రమైన అలాగే సురక్షితమైన సమాజం కోసం
ఒకరి తర్వాత ఒకరిని వరసగా శిక్షించుకుంటూ పోతే ఏం సాధించలేం అని నా ఉద్దేశం.
అది పిల్లల దగ్గర పని చేయదు, వ్యవస్థల మధ్య పని చేయదు.
కాబట్టి మీరు ఇక్కడ చేస్తున్న వాటి నుండి మేము నేర్చుకోవాల్సింది చాలా ఉంది.
నేను మీకు ఎంత థాంక్స్ చెప్పినా తక్కువే, కాబట్టి,
నాతో సమయం గడిపినందుకు థాంక్స్. మీరు చేస్తున్న అంతటికీ థాంక్స్.
జడ్జి ఆబీ ఇక్కడ చేసింది ఏంటంటే
కేవలం ఒక వ్యక్తి పై ఉండే బాధ్యత పై మాత్రమే దృష్టి నిలపకుండా,
ఆ వ్యక్తి విషయంలో పూర్తి సమాజానికి బాధ్యత కలిగి ఉండేలా
ఒక వ్యవస్థను తయారు చేసింది.
చాలా థాంక్స్.
దేవుడు యెరక్ ప్రజలను ఎందుకు చేసాడో తెలుసా?
లేదు.
తెలీదా? మనం సృష్టించబడటానికి ఉన్న ఒకే ఒక్క కారణం భూమిపై సమతుల్యతను తీసుకురావడానికి మాత్రమే.
చెడ్డ వాటిని వదులుకొని, మంచి వాటిని అభివృద్ధి చేస్తూ,
ఈ ప్రపంచానికి తిరిగి సమతుల్యతని
-అందించగలం అని మనం నమ్ముతాం. -సమతుల్యత.
అది ఎంతో అందమైన విషయం, అలాగే అది మన పట్ల,
మన మనుగడ పట్ల అలాగే ఈ ప్రపంచం పట్ల మనకున్న పెద్ద బాధ్యత.
"డ్రాకులా వాన్ హెల్సింగ్ పై దాడి చేస్తాడు,
అప్పుడు వాన్ హెల్సింగ్ పవిత్ర జలం ఉన్న చిన్న బుడ్డి తీసి,
అందులోని నీటిని డ్రాకులాపై వేస్తాడు.
మరి వాన్ హెల్సింగ్ అతను చేసిన పనిని స్వీయ రక్షణ కోసం చేసానని చెప్పగలడా?"
-అవును. -నీ బజరు నొక్కు.
-అవును. -కాదు.
ఒకసారి దాడి జరిగే ప్రమాదం తప్పిన తర్వాత
స్వీయ రక్షణను రక్షణ అనడానికి లేదు.
ఒక వాంపైర్ ఏ క్షణంలో అయినా దాడి చేయవచ్చు.
మీరు తప్పుగా చెప్పారు.
మీ మధ్య చాలా పోటీతత్వం ఉంది. నాకు అది తెలుస్తోంది.
నేను ఎవరికీ సపోర్ట్ చేయను.
సబ్ టైటిల్స్ అనువదించింది: జోసెఫ్